|  |  |
| --- | --- |
|  |  **MAT Á ÁHRIFUM LAGASETNINGAR\*** *– sbr. samþykkt ríkisstjórnar frá 10. mars 2017***\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** |  Frumvarp til laga um umbótavettvang FJR19060028 |
| **Ráðuneyti**  |  Fjármála- og efnahagsráðuneyti |
| **Stig mats** | [x]  Frummat, sbr. 1. gr.[ ]  Endanlegt mat, sbr. 10. gr.  |
| **Dags.** |  21.10.2019 |

|  |
| --- |
| 1. **Greining og mat á fjárhagslegum áhrifaþáttum fyrir ríkið**
 |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**

Samfélagið og stofnanir gera sífellt meiri kröfur til veittrar þjónustu. Því er þörf fyrir breytt verklag, bætta stjórnun og nýja og aukna hæfni starfsmanna til að geta tekist á við hraðar breytingar í umhverfinu. Mikil tækifæri felast í því að aðlaga verkferla, auka miðlæga þjónustu og hagnýta upplýsingatækni til þess að mæta þessum áskorunum. Unnið er að aukinni samhæfingu á sviði innkaupa og upplýsingatæknimála til að tryggja hagkvæmni í stoðþjónustu með sambærilegum hætti og hefur verið gert í nágrannalöndum okkar. Verði frumvarpið að lögum verður hagkvæmur rammi formfestur um umbótavettvang á vegum ríkisins. Þessum ramma er ætlað að stuðlar með markvissari hætti að nýsköpun, faglegri mannauðsstjórnun, hagkvæmum innkaupum og auka stuðning við stafræna þjónustu með víðtækari hætti en áður í starfsemi ríkisins. Mikilvægt er að á vegum ríkisins sé til staðar öflugur umbótavettvangur sem getur m.a. tekið við verkefnum sem liggja fyrir á sviði upplýsingatækni og viðhaldið þeirri þróun á starfrænni þjónustu sem þarf að eiga sér stað á vegum hins opinbera. 1. **Aðrir áhrifaþættir varðandi ríkisfjármál**
2. Rekstrarform ríkisstarfsemi

Meginmarkmiðið er að stuðla að betri ríkisrekstri með víðtækari og fjölbreyttari hætti en verið hefur. Nýr umbótavettvangur mun sinna verkefnum sem nú er sinnt af Ríkiskaupum, verkefnastofunni stafrænu Íslandi og kjara- og mannauðssýslu ríkisins auk nýsköpunar og annarra umbótaverkefna. Ekki er gert ráð fyrir heildarútgjaldaaukningu þó tilfærslur gætu átt sér stað. 1. Opinber innkaup og útboð

Innkaupaþjónustan verður áfram mikilvægur þáttur starfsemi vettvangsins en mikil tækifæri liggja í auknum stuðningi við stofnanir einkum á sviði upplýsingatækni, mannauðsstjórnunar og almennrar fræðslu. Töluverð tækifæri liggja í aukinni samhæfingu upplýsingatæknimála og innkaupa með rafrænum innkaupaferlum, markvissari greiningu innkaupa til að stuðla að samnýtingu og stærðarhagkvæmni. Breytingarnar eru taldar vera í eðlilegu framhaldi af nýjum áherslum og munu stuðla að bættum rekstri annarra ríkisstofnana.  |
| 1. **Samræmi við útgjaldaramma og fimm ára fjármálaætlun – fjármögnun**
 |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:**

Fjárhagsleg áhrif eru óveruleg og því hefur ekki verið gert sérstaklega ráð fyrir þeim í núverandi eða komandi fjárlögum í undirbúningi fjárhagsmatsins.1. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**

Gert er ráð fyrir að áformin munu fela í sér tilfærslu á fjármunum innan útgjaldaramma.1. **Tengist einhver ný eða aukin tekjuöflun verkefninu?**

Á ekki beinlínis við en þó er gert ráð fyrir að nýr umbótavettvangur muni stuðla að betri nýtingu fjármuna einkum meðal stofnana ríkisins með auknum áherslum á stafræna þjónustu, nýsköpun og markvissari innkaupum.  |
| 1. **Efnahagsáhrif – áhrif á atvinnulíf, vinnumarkað og samkeppni**
 |
| 1. **Hagræn áhrif á heildareftirspurn og einstaka markaði – hagstjórnarsjónarmið**
2. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**

Fyrirhugaðar breytingar munu ekki auka reglubyrði umfram núgildandi lög eða draga úr samkeppnisskilyrðum. Talið er að breytingar munu stuðla að töluverðum samlegðaráhrifum t.d. hvað varð samrekstur upplýsingatækni í gegnum sameiginleg og rafræn innkaup ásamt því að auka upplýsingagjöf stjórnenda sem hvata í nýsköpunarverkefnum.  |
| 1. **Önnur áhrif**
 |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**

Ekki er gert ráð fyrir að breytingar hafi áhrif á fjárhag sveitarfélaga.1. **Áhrif á frelsi til að veita þjónustu (með eða án staðfestu á Íslandi)**

Ekki er gert ráð fyrir að ofangreint eigi við þær breytingar sem stefnt er að. 1. **Áhrif á tæknilegar reglur um vöru og fjarþjónustu, sbr. lög nr. 57/2000**

Ekki er gert ráð fyrir að ofangreint eigi við þær breytingar sem stefnt er að. |
| 1. **Niðurstaða mats – með vísun í fylgiskjöl ef við á**
 |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**

Mikilvægt er að formfestur sé hagkvæmur rammi um umbótastarfs ríkisins sem stuðlar með markvissari hætti að nýsköpun, faglegri mannauðsstjórnun, hagkvæmum innkaupum og eykur stuðning við stafræna þjónustu með víðtækari hætti en áður í starfsemi ríkisins í takt við hlutverk sambærilegra aðila á Norðurlöndunum. Gert er ráð fyrir að nýr umbótavettvangur muni stuðla að betri nýtingu fjármuna einkum meðal stofnana ríkisins með auknum áherslum á stafræna þjónustu, nýsköpun og betri innkaupum. 1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á.**

Á ekki við**.**1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat**) - Samfélagið og stofnanir gera sífellt meiri kröfur til veittrar þjónustu á vegum hins opinbera. Því er þörf fyrir breytt verklag, bætta stjórnun og nýja og aukna hæfni starfsmanna til að geta tekist á við hraðar breytingar í umhverfinu. Mikil tækifæri felast í því að aðlaga verkferla, auka miðlæga þjónustu og hagnýta upplýsingatækni til þess að mæta þessum áskorunum. Auka þarf samhæfingu á sviði innkaupa og upplýsingatæknimála til að tryggja hagkvæmni í stoðþjónustu með sambærilegum hætti og hefur verið gert í nágrannalöndum okkar. Við breytingar á þjónustuveitingu hins opinbera yfir í rafræna ferla er einnig þörf á aukinni samhæfingu við mannauðsstjórnun og stuðning við starfsfólk til að hægt sé að takast á við áskoranir tengdar aukinni sjálfvirknivæðingu.
 |
| 1. **Til útfyllingar vegna endanlegs mats – breytingar frá frummati**
 |
| 1. **Voru áform um lagasetninguna ásamt frummati á áhrifum kynnt fyrir FJR?**

Á ekki við frummat 1. **Eru helstu efnisatriði frumvarpsins óbreytt/lítið breytt frá þeim tíma?**

Á ekki við frummat.  |